**„Успомене, доживљаји и сећања“ (одломак)**

**Милутин Миланковић (1879-1958)**

Драги петаци,

Најпре прочитајте одломак „Успомене, доживљаји и сећања“ у вашим Читанкама.

Након читања, послушајте ово предавање , које ће вам помоћи да разумете дело.

<https://www.youtube.com/watch?v=erleWwm4x74>

**Белешке о писцу**

* Милутин Миланковић је рођен 1879. године у месту Даљ, које се налазило на територији тадашње Аустроугарске.
* Овај чувени српски научник био је геофизичар, климатолог и астроном.
* Поставио је чувену теорију ледених доба. Урадио је велику реформу рачунања времена направивши изузетно прецизан календар.
* Његово најпознатије дело је *Канон осунчавања Земље и његова примена на проблем ледених доба,* које је преведено на бројне стране језике. За ширу читалачку публику написао је две занимљиве књиге: *Кроз васиону и векове* и  *Кроз царство наука*.
* По један кратер на Месецу и Марсу и један астероид добили су име по овом српском научнику светског ранга.
* Умро је 1958. године у Београду.

**АУТОБИОГРАФИЈА** је дело у којем писац описује свој живот. Пошто у њему говори о себи, аутобиограф наводи догађаје који су се стварно догодили. Писац наводи догађаје из свог живота од детињства до тренутка када пише дело.

Уколико пише о свом времену и другим људима, али не с намером да представи себе, онда се такво дело назива **МЕМОАРИ**.

Када аутор напише дело о животу и раду неке важне личности, онда се то дело назива **БИОГРАФИЈА**.

**Књижевни род**: епика

**Књижевна врста**: аутобиографија

**Тема**: Сећање научника Милутина Миланковића на школске дане.

**Облици казивања**: нарација (приповедање у 1. лицу једнине), дескрипција (ентеријер), дијалог.

**Свет занимљивисти**

Милутин Миланковић је посебно волео наше народне епске песме, поготово оне о Марку Краљевићу, којем је посветио и један свој рад. Напамет је знао Гетеово дело „Фауст“ у целини.